CELEX: 32005D0357
Language: lv
Date: 2004-12-22 00:00:00
Title: 2005/357/EK: Padomes Lēmums (2004. gada 22. decembris) par nolīguma noslēgšanu starp Eiropas Kopienu un Sanmarīno Republiku, ar ko paredz līdzvērtīgus pasākumus tiem, kuri noteikti Padomes Direktīvā Nr. 2003/48/EK par procentu ienākumu no uzkrājumiem aplikšanu ar nodokli

4.5.2005   
            
            
               LV
            
            
               Eiropas Savienības Oficiālais Vēstnesis
            
            
               L 114/11
            
         
      PADOMES LĒMUMS
   
   (2004. gada 22. decembris)
   par nolīguma noslēgšanu starp Eiropas Kopienu un Sanmarīno Republiku, ar ko paredz līdzvērtīgus pasākumus tiem, kuri noteikti Padomes Direktīvā Nr. 2003/48/EK par procentu ienākumu no uzkrājumiem aplikšanu ar nodokli
   (2005/357/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu, un jo īpaši tā 94. pantu saistībā ar 300. panta 2. punkta pirmo daļu, 3. punkta pirmo daļu un 4. punktu,
   ņemot vērā Komisijas priekšlikumu,
   ņemot vērā Eiropas Parlamenta atzinumu (1),
   tā kā:
   
               (1)
            
            
               2001. gada 16. oktobrī Padome pilnvaroja Komisiju apspriest ar Sanmarīno Republiku attiecīgu nolīgumu, kas nodrošinātu šai valstij līdzvērtīgus pasākumus tiem, kas tiek piemēroti Kopienai, lai nodrošinātu procentu ienākumu no uzkrājumiem efektīvu aplikšanu ar nodokli.
            
         
               (2)
            
            
               Nolīguma teksts, kas izriet no šīm sarunām, pienācīgi atbilst sarunu pamatnostādnēm, kuras pieņēmusi Padome. Šim tekstam ir pievienots Saprašanās memorands starp Eiropas Kopienu un tās dalībvalstīm, no vienas puses, un Sanmarīno Republiku, no otras puses, kura teksts ir pievienots Padomes Lēmumam 2004/903/EK (2).
            
         
               (3)
            
            
               Direktīvas 2003/48/EK (3) piemērošana ir atkarīga no tā, kā Sanmarīno Republika piemēro pasākumus, kas ir līdzvērtīgi tiem, ko paredz šī direktīva, saskaņā ar nolīgumu, kas noslēgts starp Sanmarīno Republiku un Eiropas Kopienu.
            
         
               (4)
            
            
               Saskaņā ar Lēmumu 2004/903/EK un, ņemot vērā lēmumu par nolīguma noslēgšanu, ko pieņems vēlākā datumā, nolīgums tika parakstīts Eiropas Kopienas vārdā 2004. gada 7. decembrī.
            
         
               (5)
            
            
               Nolīgums būtu jāapstiprina Kopienas vārdā.
            
         
               (6)
            
            
               Ir jāizveido vienkārša un ātra procedūra, lai veiktu iespējamos nolīguma I un II pielikuma grozījumus,
            
         IR PIEŅĒMUSI ŠO LĒMUMU.
   1. pants
   Ar šo Eiropas Kopienas vārdā ir apstiprināts Nolīgums starp Eiropas Kopienu un Sanmarīno Republiku, ar ko paredz līdzvērtīgus pasākumus tiem, kuri minēti Padomes Direktīvā 2003/48/EK.
   Nolīguma teksts ir pievienots šim lēmumam (4).
   2. pants
   Ar šo Komisija ir pilnvarota Eiropas Kopienas vārdā apstiprināt nolīguma pielikumu grozījumus, kas nodrošina pielikumu atbilstību informācijai attiecībā uz kompetentajām iestādēm un izriet no paziņojumiem Direktīvas 2003/48/EK 5. panta a) apakšpunktā un tās pielikumā.
   3. pants
   Padomes priekšsēdētājs Kopienas vārdā īstenos nolīguma 16. panta 1. punktā paredzēto paziņojumu (5).
   4. pants
   Šo lēmumu publicē Eiropas Savienības Oficiālajā Vēstnesī.
   
      Briselē, 2004. gada 22. decembrī
      
         
            Padomes vārdā —
         
         
            priekšsēdētājs
         
         C. VEERMAN
         
      
   
   
      (1)  2004. gada 2. decembra Atzinums (vēl nav publicēts Oficiālajā Vēstnesī).
   
      (2)  OV L 381, 28.12.2004., 32. lpp.
   
      (3)  OV L 157, 26.6.2003., 38. lpp. Direktīvā jaunākie grozījumi izdarīti ar Direktīvu 2004/66/EK (OV L 168, 1.5.2004., 35. lpp.).
   
      (4)  OV L 381, 28.12.2004., 33. lpp.
   
      (5)  Nolīguma spēkā stāšanās datumu Padomes ģenerālsekretariāts publicēs Eiropas Savienības Oficiālajā Vēstnesī.